32006L0004
L 023/69
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2006/4/ЕО НА КОМИСИЯТА
от 26 януари 2006 година
за изменение на приложенията към Директиви 86/362/ЕИО и 90/642/ЕИО на Съвета по отношение на максимално допустимите граници на остатъчни вещества от карбофуран
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 86/362/ЕИО на Съвета от 24 юли 1986 г. относно определянато на максимални количества на остатъци от пестициди във и върху зърнените култури (1), и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (2), и по-специално член 7 от нея,
като има предвид, че:
(1)
В случаите на зърнени култури и продукти от растителен произход, включително плодове и зеленчуци, количествата от пестициди, необходими за постигането на ефективна защита на растенията, се прилагат по такъв начин, че нивото на остатъчните вещества е практически минималното възможно и токсикологично допустимо, като се има предвид по-специално защитата на околната среда и установената дневна допустима доза на приемане от потребителите. Максимално допустимите граници на остатъчни вещества (МДГОВ) на Общността отразяват горната граница на количествата остатъчни вещества, които би могло да се очаква да бъде открито от тези остатъчни вещества в стоки, при които е спазвана добрата земеделска практика.
(2)
МДГОВ за пестициди следва да бъдат подлагани на прегледи и променяни, с цел да се вземат предвид нови аспекти на употреба, нова информация и данни. МДГОВ са установени на по-ниски нива от аналитично установяване, когато разрешените употреби на продукти за растителна защита не водят до забележими нива на остатъчни вещества от пестициди във и върху хранитеили където не е налице разрешена употреба, или когато е налице разрешена от държавите-членки употреба, без да е подкрепена от необходимите данни, или където употребата в трети страни води до остатъчни вещества във и върху храните, които могат да влязат в обращение на пазара на Общността, без това да е подкрепено от необходимите данни.
(3)
Няколко държави-членки са информирали Комисията относно тяхното желание да преразгледат националните МДГОВ в съответствие с член 8 от Директива 90/642/ЕИО, предвид загрижеността за приеманите от потребителите дози. Предложенията за преразглеждане на МДГОВ на Общността са били представени на Комисията.
(4)
Приеманите през целия живот на потребителите нива на количества от пестицидите, които се разглеждат от настоящата директива, посредством хранителни продукти, са повторно изследвани и оценени в съответствие с процедурите и практиките, използвани в Общността, като се вземат предвид указанията, публикувани от Световната здравна организация (3). На тази основа е оценено, че е подходящо да бъдат определени нови МДГОВ, които ще гарантират, че няма да се получат недопустими дози на приемане.
(5)
Острата доза от пестициди, приемани от потребителите чрез хранителните продукти, които могат да съдържат остатъчни вещества, беше изследвана и оценена в съответствие с процедурите и практиките, използвани в Общността, като се взеха предвид указанията, публикувани от Световната здравна организация. Направено е заключение, че наличието на остатъчни вещества от пестициди на и под нивата на новите МДГОВ, няма да предизвикат остри токсични ефекти.
(6)
С помощта на Световната търговска организация търговските партньори на Общността са консултирани относно новите МДГОВ и направените коментари за новите нива бяха взети предвид.
(7)
Приложенията към Директиви 86/362/ЕИО и 90/642/ЕИО следва да бъдат съответно изменени.
(8)
Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Част А от приложение II към Директива 86/362/ЕИО се изменя в съответствие с приложението към настоящата директива.
Член 2
Част А от приложение II към Директива 90/642/ЕИО се изменя в съответствие с приложението към настоящата директива.
Член 3
Държавите-членки приемат и публикуват най-късно до 27 юли 2006 г. законовите, подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби, заедно с таблица за съответствие между тях и настоящата директива.
Те прилагат тези разпоредби, считано най-късно от 27 юли 2006 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
Член 4
Настоящата директива влиза в сила на двадесетия ден след датата на публикуването ѝ в Официален вестник на Европейския съюз.
Член 5
Адресати на настоящата директива са държавите-членки.
Съставено в Брюксел на 26 януари 2006 година.